Teater Neuf

Teater Neuf – Studentteatret i Oslo er en amatørteaterforening som holder til på Chateau Neuf i Oslo og er underlagt Det Norske Studentersamfund. Studentteatret i Oslo ble stiftet i 1834 og hadde premiere i 1835. Teater Neuf er følgelig byens eldste nåværende teater og Norges eldste studentteater. Studentteatret i Oslo har operert under mange navn: Studentersamfundets Teater, Samfundsteatret, Teaterutvalget, Teaterverkstedet eller bare Studentteatret. I 1996 ble Teater Neuf lansert som navn. En periode fra 1999/2000 het det igjen Studentteatret, med ny logo utført av Harald Kolstad, før navnet Teater Neuf ble tatt tilbake. Nåværende teatersjef er Silje Lier (2019–). Teater Neufs orden heter Den Hvide Knap og er Studentersamfundets nest eldste orden.


== Historie ==

Den 21. november 1834 ble den første teaterdireksjon valgt, og det ble vedtatt at teatret «regelmessig skulde lade os høre skuespil fremsagt av Nordmænd og i den norske tunge». Bare noen få måneder senere, 2. mars 1835 hadde Studentersamfundets Theater sin første premiere med stykket Skuespilleren mod sin vile og en måned senere fulgte Wessels Kjærlighet uden strømper. Interessen for teater ble enorm og i 1836 gav teatret en ny forestilling hver 14. dag. Men det var først i 1850-årene studentteatret fikk sin gullalder med studenterkomediens gjennombrudd, blant de mest kjente er kanskje Jokum Pjurres (Olaf Skavlan) Gildet på Mærrahaug' en parodi av Ibsens Gildet på Solhaug. 
Fram mot århundreskiftet dukket det opp flere studenterkomedier, eksempelvis Fra Løvernes Verden av den senere statsminister Christian Michelsen i 1877, Splendid i 1883 og Paa Hybelen av Adam Hiorth i 1900. På 1900-tallet slo imidlertid revyen igjennom på studentteatret. Den mest vellykkede var kanskje Maxis som hadde premiere i 1909 og spilte for 25 fulle hus i Kristiania. Siden dro revyen på turné, blant annet til Bergen og spilte 15 forestillinger til. Maxis ble så populær at Studentersamfundet i Trondhjem kjøpte hele revyen og forestillingene i Trondheim dannet så grunnlaget for det som senere skulle bli den tradisjonsrike UKA-festivalen. 
Da Andre verdenskrig brøt ut og Norge ble okkupert ble studentersamfundet oppløst, noe som også førte til at teatret måtte innstille. Men det gjenoppsto i 1945 og den første etterkrigsrevyen Ad Undas kom iløpet av våren 1946. Det var Mentz Schulerud, Barthold Halle og Finn Ludt som først og fremst sto bak suksessen, men revyen er kanskje mest kjent for å være Alf Prøysens gjennombrudd. De neste tiårene vendte teatret blikket utover Norges grenser og ble tilknyttet Nordisk studentteaterunion. Studentteatret gjestet København i 1949 og senere fikk Oslo besøk av blant annet Göteborgs Studentteater, Odin Teatret og Studentteatret fra Kiel. 1960-tallet var et høydepunkt for Studentersamfundets teater, som framsto som en av hovedstadens mest vitale scener. 
På mot slutten av 60-tallet og på begynnelsen av 70-tallet ble studentteatret politisert. Front-teatret som var løselig knyttet til studentteatret ble etablert tidlig på 70-tallet og spilte en forestilling mot EU i 1971. Noen år senere stilte studentteatret seg i klassekampens tjeneste og teaterstyret erklærte sin støtte til Rød Fronts politiske plattform. Mest kjent fra denne tiden er kanskje Tramteatret, som brøt ut av studentteatret i 1977 for å danne en profesjonell teatergruppe med Chateau Neuf som base. 
Revyen Deep Sea Thriller ble en enorm suksess og spilt på teatre over hele landet. I 80- og 90-åra dabbet imidlertid aktiviteten i studentteatret av og Oslo var i noen år uten noe studentteater. Initiativ til gjenopprettelse av teatret ble tatt i 1986 og 1989-94, med relativt god respons og det ble spilt enkelte forestillinger og revyer i disse årene. Men det var ikke før mot slutten av 90-tallet at man fikk på plass noen permanent ordning. Teater Neuf ble lansert som Studentersamfundets teatergruppe i 1996 og reorganisert som fri forening, tilknyttet studentersamfundet i 1998. Siden da har det blitt drevet uavbrutt studentteatervirksomhet på Chateau Neuf under Det Norske Studentersamfund. Idag er Teater Neuf ansvarlig for forestillinger, kurs og festivaler og driver teatervirksomhet på et svært bredt plan.
Våren 2009 ble det besluttet at Teatret skulle oppføre Oscar Wildes «Hvem Er Ernest» som jubileumsforestilling, hvor premieren skulle markere 175-årsfeiringen Teatrets første premiere. «Hvem Er Ernest» hadde premiere 5. mars 2010.


== Undergrupper ==
Improgruppa - Impro Neuf
International group


== Teatersjefer ==

Studentersamfundets Theater 1834–1995

1834 Første Teaterdirektion: H.D.G. Barth, P. Holm og O.S. Olsen
1835 C.A. Wedel, O. Hansen
1849 Johan Diederich Behrens, Theodor Kjerulf, Bernt Lund
1858 Christian Schweigaard, Karl Wasserfall, D. Faye-Hansen, Christoffer Nicolaysen
1859 Blant andre: Bjørnstjerne Bjørnson
1870 Adolf Wickstrøm, Hjalmar Selmer, Viggo Ullmann
1876 Wollert Bøgh, Iver Holter
1887 Haakon Nyhuus, Hans Aanrud, E. Simonsen
1890 N.N. Bernhoft?
1895 Rudolf «Rulle» Rasmussen
1899 Rudolf «Rulle» Rasmussen, Anton Heiberg, Fredrik B. Wallem
1899 David Knudsen, Harald Coucheron, Aage Storm
1900 Odd Olsen (Hilmar)
1901 Harald Coucheron
1902 Hans Fay
1903 Sverre Brandt
1905 Hans P Lødrup
1907 Georg Kolderup
1908 Bjarne Bonnevie
1909 Adam Hiorth
1910 Oscar Krogh
1913 Asbjørn Lindboe
1914 Nanki Aamot
1916 Reidar Otto
1917–1919 Einar Sissener
1922 Tryggve Feilberg
1924 Christian Bernt Apenes
1925 Olaf Sæther
1928 Brynjulf Bull
1929 Christian Bernt Apenes, Christian S. Oftedal
1930 H.K. Skou
1934–1935 Tønnes Søyland
1936 Brynjulf Bull
1940 Carsten Byhring
1946–1948 Mentz Schulerud
1948 Barthold Halle
1949–1951 Ingen studentteatervirksomhet
1952 Kirsten Henriksen
1952–1953 Erik Pierstorff
1953 Marie Takvam, Knut Risan
1954 Arne Worren
1954–1955 Thor Korsvold
1955 Bjørn Bryn
1957 Harald Nesje
1957–1958 Bo Wærenskjold
1959 Pål Bang-Hansen
1959–1960 Kate Braathen
1960 Bo Wærenskjold
1960–1962 Tore Nergaard
1962–1963 Bernt Erik Larssen
1963–1964 Knut Løkhaug Hansen
1964 Leif Stavik
1964–1965 Kate Næss
1966–1968 Dag Åkeson Moe
1968–1969 Ellen Refsdal
1971 Egil Henriksen, Toril Brekke
1972 Robert S. Mikkelsen
1975 Erling Bergan
1986 Ragnvald Hoel
1987–1989 Ingen studentteatervirksomhet
1989–1990 Tormod Carlsen
1990–1993 Trond Alexander ThuneTeater Neuf 1996–2015

1996–1997: Ane Skumsvoll
1998–1999: Marte Mangset
1999: Oda Radoor
2000: Therese Bøhn
2001: Karen Skadesheim Sikkeland
2002: Espen Røsbak
2002–2003: Ingrid Barth Pettersen
2003–2005: Tore Alexander Eliesen
2005–2006: Fredrik Kvåle Dørum
2006–2007: Mats Hallvar Karlsen
2007–2008: Åse Kristine Waglen
2008–2009: Kristin Fladmoe Wolmer
2009–2010: Peter Sigurdson Lunga
2011: Bastian Stabell
2011–2012: Kjersti Wøien Håland
2012–2013: Desiree Isabel Bøgh Vaksdal
2013–2014: Andreas Slørdahl
2014: Fanny Brandvold Hohle
2015: Kari Schulstad Wasa
2015–2016: Ingrid Vonen
2017–2019: Trond Isaksen
2019–: Silje Lier


== Kjente personer som har vært aktive i teatret ==

Hilde Louise Asbjørnsen, sanger og skuespiller
Arne Bang-Hansen,skuespiller
Pål Bang-Hansen,filmanmelder, filmviter og regissør
Carsten Byhring,sSkuespiller
Ingebrigt Davik, forfatter og kringkastingsmann
Jarl Bjørk, skuespiller
Bjørnstjerne Bjørnson, forfatter og dikter
Fredrik Brattberg, komponist og dramatiker
Hans Olav Brenner, programleder, NRK
Alexander Brinchmann, dramatiker
Ida Elise Broch, skuespiller
Christel Marie Blunck, skuespiller
Brynjulf Bull, høyesterettsadvokat og ordfører i Oslo
Olaf Bull, lyriker
Ole Bull, fiolinist og komponist
Reidar Bull, dommer
Bjørn Carling, forfatter og journalist
Christopher Grøndahl, dramatiker
Gyda Christensen, skuespiller og teatersjef
Vilhelm Dybwad, advokat og forfatter
Mats Eldøen, skuespiller
Fredrik Kvåle Dørum, produsent
Thomas Bye, skuespiller
Karen Jo Fields, musiker
Tore Foss, skuespiller
Kalle Fürst, regissør og programsjef
Arne Garvang, Tramteatret
Barthold Halle, instruktør, dramatiker og teatersjef
Kine Hellebust, Tramteatret
Olav Hestenes, høyesterettsadvokat
Runar Hodne, regissør og teatersjef
Attila Horvath, skuespiller
Henrik Ibsen, dramatiker
Lene Kongsvik Johansen, komiker
Marianne Krogness, Tramteatret
David Knudsen, skuespiller
Christian Krohg, maler og forfatter
Rolf Kristian Larsen, skuespiller
Ellisiv Lindkvist, dikter og dramatiker
Finn Ludt, komponist og pianist
Vilhelm Lund, skuespiller
John Lyng, statsminister
Christian Michelsen, statsminister
Terje Nordby, Tramteatret
Kate Næss, lyriker
Helmut Ormestad, fysiker
Kate Pendry, skuespiller og performancekunstner
Alf Prøysen, visesanger og forfatter
Frode Rinnan, arkitekt
Knut Risan, skuespiller
Anders Rogg, Tramteatret
Odd Schou
Mentz Schulerud, skribent, teatersjef og kulturarbeider
Eyvind Solås, komponist
Eilif Straume, journalist og litteraturkritiker
Marie Takvam, skuespiller og forfatter
Adolph Tidemand, maler
Sverre Udnæs, dramatiker og regissør
Liv Ullmann, skuespiller
Jan Fredrik Varden, sceneinstruktør
Maria Tryti Vennerød, dramatiker
Henrik Wergeland, forfatter og lyriker
Nils Wichstrøm, skuespiller og instruktør
Trine Wiggen, skuespiller
Magne Magler Wiggen, Arkitekt
Carsten Winger, skuespiller
Hauk Aabel, skuespiller
Liv Aakvik, Tramteatret


== Referanser ==


== Litteratur ==
Det Norske Studentersamfund gjennom 150 år, Aschehoug 1963


== Eksterne lenker ==
Offisiell Hjemmeside
Omtale av 175års-Jubileet